भारतीय शिक्षण मंडल के संगठन मंत्री मुकुल कानितकर ने बताया कि इस सुझाव पर सभी एक्सपर्ट सहमत दिखे इसलिए हमें उम्मीद है कि यह एंट्री-एग्जिट का सुझाव किसी न किसी रूप में नई एजुकेशन पॉलिसी में शामिल होगा। केंद्रीय मानव संसाधन विकास मंत्रलय के सूत्रों के मुताबिक भी इस मामले पर नई एजुकेशन पॉलिसी बनाने के लिए बनी समिति में काफी चर्चा हुई और सभी सदस्यों को यह सुझाव जरूरी लगा। कानितकर ने कहा कि इस सुझाव के मुताबिक, अगर कोई बीएससी फस्र्ट ईयर पास करता है तो उसे सर्टिफिकेट इन साइंस दिया जाए। सेकंड ईयर पास करने पर डिप्लोमा इन साइंस, थर्ड ईयर पास करने पर बीएससी पास और फोर्थ ईयर के बाद बीएससी ऑनर्स या ग्रेजुएशन की डिग्री दी जाएगी।